Trumpai aptarkime kriterijus, pagal kuriuos rinktis sklypą jūsų svajonių namui.
Išsirinkite rajonus, kuriuose norėtumėte gyventi. Apvažiuokite visus rajonus, kurių lokacija jums tinkama, net ir tuos, kuriuose nesate lankęsi anksčiau. Nuspręskite, kuriuose rajonuose norėtumėte gyventi.
Susirinkite pilną informaciją apie rajonus, kurie jums patiko. Pasikalbėkite su draugais, pasidomėkite rajone gyvenančių žmonių socialine ir demografine padėtimi ir saugumu. Pasidomėkite rajono darželių, mokyklų, parduotuvių, medicinos centrų situacija, kokybe, naudojimosi patogumu. Įvertinkite atstumą nuo rajono iki savo darbovietės bei rajono geografinę padėtį, kaip toli iki jūsų mėgstamų veiklos vietų (parko, miško pasivaikščiojimui, dviračių tako ir pan.). Atkreipkite dėmesį į rajone veikiančio viešojo transporto situaciją. Surinkite informaciją apie rajono infrastruktūrą, kaip valomi žiemą keliai, kokia plėtra ir kada planuojama. Pasidomėkite miesto komunikacijų esama situacija ir artimiausiais planais.